Johann Gottlieb Graun

Johann Gottlieb Graun (1703–1771) var en tysk fiolinist og komponist.

 Liv og virke 
Graun ble utdannet ved Dresdens Kreuzschule og var medlem av Dresdner Kreuzchor. Han lærte fiolin av Johann Georg Pisendel og reiste i 1723 til Praha for å studere med Giuseppe Tartini. 

Etter kortvarige ansettelser i Merseburg i 1726 og hos prins Waldeck i Arolsen, fikk han tjeneste hos den prøyssiske kronprins sammen med sin yngre bror Carl Heinrich Graun. Johann Gottlieb var i Fredrik II av Preussens tjeneste resten av livet, han var konsertmester, kammermusiker og ansvarlig for det kongelige operaorkesterets strykere, mens broren var kapellmester.

Graun var hovedsakelig kjent for instrumentalmusikken, men han skrev også operaer, kirke- og verdslige kantater, oratorier og annen vokalmusikk. Han komponerte rundt 100 symfonier, fiolin- og cembalokonserter, dessuten triosonater, solosonater for fiolin og cembalo, og to strykekvartetter som hører til de tidligste i sjangeren.Michael O'Loghlin, Frederick the Great and his Musicians (2008, Ashgate Publishing), s. 97. Han skrev også mange virtuose gambekonserter for tidens ledende gambist, Ludwig Christian Hesse.O'Loghlin (2008), s. 102.

Wilhelm Friedemann Bach og Franz Benda var blant Grauns mest kjente fiolinelever.

Graun var en høyt respektert komponist i sin samtid og i tida etter. Charles Burney skrev at Graun ble ansett som en av sin tids største fiolinister, og en førsteklasses komponist."The concert-master, John Gottlib Graun, brother to the opera-composer, his admirers say, 'was one of the greatest performers on the violin of his time, and most assuredly, a composer of the first rank'".Charles Burney, The present state of music in Germany, the Netherlands, and United Province (1775), bind II, s. 229 Til tross for populariteten, ble verkene hans også utsatt for kritikk. Burnley bemerket at deler av musikken hans var uutholdelig langdryg.«In his concertos and church music ... the length of each movement is more immoderate than Christian patience can endure.»Burney (1775), bind II, s. 230.

 Referanser og noter 

 Kilder 



 Litteratur 
 John Whitfield Grubbs: The sacred vocal Music of the Graun Brothers. A bio-bibliographical Study. 2 bind. University Microfilms, Ann Arbor MI 1972 (avhandling Univ. of Calif. 1972).
 Christoph Henzel: Graun-Werkverzeichnis. (GraunWV) (= Ortus-Studien. Bind. 1). 2 bind. Ortus-Musikverlag, Beeskow 2006, ISBN 978-3-937788-02-9.

 Eksterne lenker 





Kategori:Barokkomponister
Kategori:Klassisistiske komponister
Kategori:Tyske komponister
Kategori:Operakomponister
Kategori:Tyske fiolinister
Kategori:Personer fra Landkreis Elbe-Elster